CELEX: 62020CN0632
Language: bg
Date: 2020-11-24 00:00:00
Title: Дело C-632/20 P: Жалба, подадена на 24 ноември 2020 г. от Кралство Испания срещу решението, постановено от Общия съд (девети състав) на 23 септември 2020 г. по дело T-370/19, Испания/Комисия

22.2.2021   
            
            
               BG
            
            
               Официален вестник на Европейския съюз
            
            
               C 62/14
            
         
      Жалба, подадена на 24 ноември 2020 г. от Кралство Испания срещу решението, постановено от Общия съд (девети състав) на 23 септември 2020 г. по дело T-370/19, Испания/Комисия
      (Дело C-632/20 P)
      (2021/C 62/16)
      Език на производството: испански
      
         Страни
      
      
         Жалбоподател: Кралство Испания (представител: S. Centeno Huerta)
      
         Друга страна в производството: Европейска комисия
      
         Искания
      
      
                  —
               
               
                  да се уважи настоящата жалба и да се отмени решение на Общия съд от 23 септември 2020 г. по дело T-370/19, Испания/Комисия,
               
            
                  —
               
               
                  да се уважи жалбата по първоинстанционното производство и да се отмени Решение на Комисията от 18 март 2019 година относно участието на националния регулаторен орган на Косово в Органа на европейските регулатори в областта на електронните съобщения (1) и
               
            
                  —
               
               
                  във всички случаи да се осъди ответникът да заплати съдебните разноски.
               
            
         Основания и основни доводи
      
      Кралство Испания обжалва решение на Общия съд от 23 септември 2020 г. по дело T-370/19, Испания/Комисия, като изтъква следните основания:
      
                  —
               
               
                  грешка при прилагане на правото при тълкуването на понятието „трета страна“ по смисъла на член 35 от Регламент 2018/1971 (2) с оглед на Договорите за Европейския съюз и на международното право,
               
            
                  —
               
               
                  грешка при прилагане на правото при тълкуването на член 111 от Споразумението за стабилизиране и асоцииране между Съюза и Европейската общност за атомна енергия, от една страна, и Косово, от друга страна (наричано по-нататък „ССА с Косово“) във връзка с член 35 от Регламент 2018/1971, тъй като са тълкувани неправилно последиците от липсата на позиция на Европейския съюз относно статута на Косово от гледна точка на международното право,
               
            
                  —
               
               
                  грешка при прилагане на правото при тълкуването на член 35 от Регламент 2018/1971 във връзка с член 111 от ССА с Косово, тъй като съответното сътрудничество не включва участието в Органа на европейските регулатори в областта на електронните съобщения (ОЕРЕС) и в Управителния съвет на Службата на ОЕРЕС,
               
            
                  —
               
               
                  грешка при прилагане на правото, тъй като е счетено, че член 17 от Договора за Европейския съюз (ДЕС) е валидно правно основание за приемане на спорното решение от Европейската комисия,
               
            
                  —
               
               
                  грешка при прилагане на правото при тълкуването на член 35, параграф 2 от Регламент 2018/1971, тъй като е прието, че работните договорености могат да се изготвят едностранно от Европейската комисия.
               
            Приемането на всяко от посочените основания следва да доведе до уважаване на жалбата пред Съда и в резултат от това — до разглеждане и преценка на жалбата по първоинстанционното производство, и съответно до отмяна на Решение на Комисията от 18 март 2019 година относно участието на националния регулаторен орган на Косово в Органа на европейските регулатори в областта на електронните съобщения.
      
         (1)  ОВ C 115, 2019 г., стр. 26.
      
         (2)  Регламент (ЕС) 2018/1971 на Европейския парламент и на Съвета от 11 декември 2018 година за създаване на Орган на европейските регулатори в областта на електронните съобщения (ОЕРЕС) и на Агенция за подкрепа на ОЕРЕС (Службата на ОЕРЕС), за изменение на Регламент (ЕС) 2015/2120 и за отмяна на Регламент (ЕО) № 1211/2009 (ОВ L 321, 2018 г., стр. 1).